
58 DR.30.11.2021 

 
Salam Keluarga Malaysia. Bagi Butiran 020200 – Pembangunan Ekosistem 
Keusahawanan. Kita sedia maklum bahawa sejak pandemik COVID-19 melanda negara 
pada tahun lalu ternyata memberikan kesan secara tidak langsung kepada kemerosotan 
fungsi ekonomi negara serta golongan peniaga Malaysia terutama di negeri Sabah. 
Banyak sektor peniagaan yang terjejas. 

Usahawan perusahaan kecil dan sederhana (PKS) turut menerima tempias. Apa 
lagi perniagaan, mereka tidak dapat beroperasi seperti biasa dan ada yang terpaksa tutup 
dan atau gulung tikar. Oleh sebab itu, meskipun sektor perniagaan mula mendapat 
kelonggaran ketika PKP Bersyarat (PKPB) dan PKP Pemulihan (PKPP) diperkenalkan. 
Namun, tetap menyukarkan jua menyusahkan sektor berkenaan melakukan perancangan 
dalam jangka masa panjang.  

Maka hakikatnya bantuan yang disalurkan haruslah dapat membantu kepada 
usahawan dalam mempersiapkan diri serta produk masing-masing supaya ia bersifat 
berdaya upaya, berdaya saing dan juga inovatif dalam pasaran terutama dalam platform 
jualan secara online untuk memperkasakan lagi usahawan di Malaysia. Mohon kerajaan 
terutama pijak kementerian, dapat menambah baik masalah tersebut demi membantu 
rakyat yang terjejas. 

Seterusnya bagi Butiran 020300 – Pembangunan Francais dan Vendor. Untuk 
makluman Dewan yang mulia ini, pertumbuhan industri francais negara semakin 
berkembang pada tahun 2016 dan juga mampu membaiki ekonomi usahawan yang 
menceburi diri. Potensi industri francais sangat besar. Kita juga faham kehendak menurut 
laporan tahunan perniagaan francais, nilai jualan sebanyak RM8.66 bilion pada tahun 
2016 dan telah melonjak pula kepada RM13.3 bilion pada tahun 2019. 

Rakyat terutamanya para peniaga mengharapkan supaya kemudahan seperti ini 
mendapat memanfaatkan sepenuhnya. Bagaimana kementerian dapat menyalurukan 
kemudahan ini kepada para peniaga yang memerlukan supaya ramai lagi generasi muda 
ini dapat berkecimpung bersama-sama memajukan diri dalam perniagaan. Sekian, Tuan 
Pengerusi. 

Tuan Pengerusi: Terima kasih Yang Berhormat Libaran. 

Datuk Zakaria bin Mohd. Edris @ Tubau [Libaran]: Tuan Pengerusi. 

Tuan Pengerusi: Terima kasih Yang Berhormat Libaran.  

Silakan Yang Berhormat Klang. 

 
3.14 ptg. 

Tuan Charles Anthony Santiago [Klang]: Terima kasih Tuan Pengerusi. Saya 
terus pada Butiran 020200 – Pembangunan Ekosistem Keusahawanan.  

The World Health Organization dan Kementerian Kesihatan Malaysia telah 
membuat satu amaran kepada rakyat jelata di Malaysia untuk sedia menghadapi 
gelombang yang keempat COVID-19 akibat ancaman varian baharu iaitu varian Omicron. 
Beberapa buah negara seperti Israel dan Jepun telah menjalankan full lockdown. 
Walaupun kerajaan telah mengenakan sekatan sementara terhadap negara-negara 
tertentu yang berisiko, namun kita juga harus bersiap sedia untuk menghadapi gelombang 
baharu dan Perintah Kawalan Pergerakan. 

Selain ancaman Varian Omicron, doktor- barisan hadapan di Hospital Sungai 
Buloh juga memberi amaran mengenai kemungkinan gelombang baharu COVID-19 pada 
bulan Disember. Hal ini, rawatan biasa dan juga unit rawatan rapi untuk pesakit COVID-
19 di hospital itu semakin meningkat dengan pesakit kategori 4 dan kategori 5. Sudah 
pastinya ancaman-ancaman yang saya nyatakan memberi kesan buruk terhadap 
pemulihan ekonomi dan kelangsungan perniagaan kecil dan mikro dan juga informal. 

Usahawan-usahawan generasi muda kerana mereka masih mengalami 
kesukaran untuk memulangkan modal yang terjejas sepanjang dua tahun ini. Sebarang 
ketidakpastian dalam pasaran juga akan menyebabkan keyakinan pengguna yang rendah 
dan juga kuasa membeli yang lemah terus mengekang pertumbuhan ekonomi.  



Salam Keluarga Malaysia. Bagi Butiran 020200- Pembangunan Ekosistem Keusahawanan. Kita sedia maklum bahawa sejak pandemik COVID-19 melanda negara pada tahun lalu ternyata memberikan kesan secara tidak langsung kepada kemerosotan fungsi ekonomi negara serta golongan peniaga Malaysia terutama di negeri Sabah. Banyak sektor peniagaan yang terjejas. Usahawan perusahaan kecil dan sederhana (PKS) turut menerima tempias. Apa lagi perniagaan, mereka tidak dapat beroperasi seperti biasa dan ada yang terpaksa tutup dan atau gulung tikar. Oleh sebab itu, meskipun sektor perniagaan mula mendapat kelonggaran ketika PKP Bersyarat (PKPB) dan PKP Pemulihan (PKPP) diperkenalkan. Namun, tetap menyukarkan jua menyusahkan sektor berkenaan melakukan perancangan dalam jangka masa panjang. Maka hakikatnya bantuan yang disalurkan haruslah dapat membantu kepada usahawan dalam mempersiapkan diri serta produk masing-masing supaya ia bersifat berdaya upaya, berdaya saing dan juga inovatif dalam pasaran terutama dalam platform jualan secara online untuk memperkasakan lagi usahawan di Malaysia. Mohon kerajaan terutama pijak kementerian, dapat menambah baik masalah tersebut demi membantu rakyat yang terjejas. Seterusnya bagi Butiran 020300- Pembangunan Francais dan Vendor. Untuk makluman Dewan yang mulia ini, pertumbuhan industri francais negara semakin berkembang pada tahun 2016 dan juga mampu membaiki ekonomi usahawan yang menceburi diri. Potensi industri francais sangat besar. Kita juga faham kehendak menurut laporan tahunan perniagaan francais, nilai jualan sebanyak RM8.66 bilion pada tahun 2016 dan telah melonjak pula kepada RM13.3 bilion pada tahun 2019. Rakyat terutamanya para peniaga mengharapkan supaya kemudahan seperti ini mendapat memanfaatkan sepenuhnya. Bagaimana kementerian dapat menyalurukan kemudahan ini kepada para peniaga yang memerlukan supaya ramai lagi generasi muda ini dapat berkecimpung bersama-sama memajukan diri dalam perniagaan. Sekian, Tuan Pengerusi. Tuan Pengerusi: Terima kasih Yang Berhormat Libaran. Datuk Zakaria bin Mohd. Edris @ Tubau [Libaran]: Tuan Pengerusi. Tuan Pengerusi: Terima kasih Yang Berhormat Libaran. Silakan Yang Berhormat Klang. 3.14 ptg. Tuan Charles Anthony Santiago [Klang]: Terima kasih Tuan Pengerusi. Saya terus pada Butiran 020200- Pembangunan Ekosistem Keusahawanan. The World Health Organization dan Kementerian Kesihatan Malaysia telah membuat satu amaran kepada rakyat jelata di Malaysia untuk sedia menghadapi gelombang yang keempat COVID-19 akibat ancaman varian baharu iaitu varian Omicron. Beberapa buah negara seperti Israel dan Jepun telah menjalankan full lockdown. Walaupun kerajaan telah mengenakan sekatan sementara terhadap negara-negara tertentu yang berisiko, namun kita juga harus bersiap sedia untuk menghadapi gelombang baharu dan Perintah Kawalan Pergerakan. Selain ancaman Varian Omicron, doktor- barisan hadapan di Hospital Sungai Buloh juga memberi amaran mengenai kemungkinan gelombang baharu COVID-19 pada bulan Disember. Hal ini, rawatan biasa dan juga unit rawatan rapi untuk pesakit COVID- 19 di hospital itu semakin meningkat dengan pesakit kategori 4 dan kategori 5. Sudah pastinya ancaman-ancaman yang saya nyatakan memberi kesan buruk terhadap pemulihan ekonomi dan kelangsungan perniagaan kecil dan mikro dan juga informal. Usahawan-usahawan generasi muda kerana mereka masih mengalami kesukaran untuk memulangkan modal yang terjejas sepanjang dua tahun ini. Sebarang ketidakpastian dalam pasaran juga akan menyebabkan keyakinan pengguna yang rendah dan juga kuasa membeli yang lemah terus mengekang pertumbuhan ekonomi.